b"\n_START_ARTICLE_\nRanskan vanhat vaakunat\n_START_PARAGRAPH_\nRanskan kuningaskunnassa ja keisarikunnassa on k\xc3\xa4ytetty yleisesti valtion ja hallitsijan yhteisi\xc3\xa4 symboleja, vaakunoita. My\xc3\xb6s joissain eri tasavaltojen vaiheissa on ollut k\xc3\xa4yt\xc3\xb6ss\xc3\xa4 vaakunatunnuksia tai niihin verrattavissa olevia muita tunnuskuvioita, mutta yleens\xc3\xa4 Ranskan tasavalta kokee vaakunat aristokratiaan viittaavaksi taiteeksi, eik\xc3\xa4 se ole panostanut vaakunataiteeseen._NEWLINE_Ranskalla vanhana valtiona on ollut monia eri symboleja: mehil\xc3\xa4inen, Pyh\xc3\xa4 Ampulli, Or-y-flamme-lippu, Jeanne d'Arc, Marianne, Gallian kukko, trikolori-lippu ja yleens\xc3\xa4 kuninkuuteen liittyv\xc3\xa4t regaalit. Kirjoitettuna tunnuksena on usein toiminut motto Libert\xc3\xa9, \xc3\x89galit\xc3\xa9, Fraternit\xc3\xa9; Vapaus, Tasa-arvo, Veljeys."